જાતીય શોષણ અંગે ઊઠ્યો મહિલા પત્રકારોનો નીડર અવાજ\n'ધ વાયર' સમાચાર વેબસાઇટનાં પત્રકાર અનુ ભુયન એ મહિલાઓમાંનાં એક છે, જેમણે સોશિયલ મીડિયા પર પોતાની સાથે થયેલા જાતીય શોષણના અનુભવો શૅર કરવાનું શરૂ કર્યું.

જાતીય શોષણ મતલબ કે મહિલાની મરજી વિના તેનો સ્પર્શ કરવો, જાતીય સંબંધ બાંધવાની માગ કરવી, સેક્સ્યુઅલ ભાષમાં ટિપ્પણી કરવી, પોર્ન બતાવવું અથવા તો એમ કહી શકાય કે કહ્યાં વિના અને અનુમતિ વિના 'સેક્યુઅલ વર્તન' કરવું.

આવું વર્તન ભારતમાં કેટલું સહજ બની ગયું છે?  કેટલી મહિલાઓ સાથે એમનાં કામ કરવાની જગ્યાએ આવું બની રહ્યું છે? અને આના પર કેટલું મૌન સેવાઈ રહ્યું છે? 

એ બધુ જ શુક્રવારે સોશિયલ મીડિયામાં #MeToo સાથે આવેલા ટ્વીટ્સના પૂરમાં તણાઈ આવ્યું.

અભિનેત્રી તનુત્રી દત્તાએ નાના પાટેકર પર આરોપ લગાવ્યાં બાદ અને કૉમિક આર્ટિસ્ટ ઉત્સવ ચક્રવર્તીની જાતીય શોષણ અંગેની ટિપ્પણી બાદ ઘણી મહિલાઓએ સોશિયલ મીડિયામાં પોતાનો અવાજ ઉઠાવ્યો.

આ અવાજમાં વધુ પડતા પડઘા પત્રકારત્વ જગતમાં સંભળાયા. ઘણી મહિલાઓએ પુરુષોના નામનો ઉલ્લેખ કરી લખ્યું તો અમુકે એમ જ લખ્યું.

અમુક ઘટનાઓ કામની જગ્યાએ સહમતિ વિના સેક્સ્યુઅલ વર્તન અંગેની હતી, તો અમુક શારીરિક સંબંધ બનાવવા માટેની તો અમુક પોર્નોગ્રાફી બતાવવા અંગેની હતી. 

કેટલાક કિસ્સામાં સાથે કામ કરતા પુરુષો અથવા બૉસનાં અણછાજતાં વર્તનની વાત હતી. 

આમાં એક પ્રકારનો ગુસ્સો પણ જોવા મળ્યો અને પોતાની વાત ડર્યાં વિના કહેવાનો અલગ અંદાજ પણ અનુભવાયો.

અનુએ 'બિઝનેસ સ્ટાન્ડર્ડ' અખબારના પત્રકાર મયંક જૈનનું નામ લઈને ટ્વીટ કર્યું કે મયંકે તેમની પાસે સેક્સની માગ કરી હતી કારણ કે તેમને લાગ્યું કે અનુ 'એ પ્રકારની છોકરી છે'. 

ત્યારબાદ અનુ એ વિચારતી રહી ગઈ કે શું તે ખરેખર એ પ્રકારની છોકરી છે?

તમે આ વાંચ્યું કે નહીં?

અનુ બાદ 'ફેમિનિઝમઇનઇન્ડિયા' નામની વેબસાઇટ ચલાવનારાં જપલીન પસરીચા સહિત ઘણી મહિલાઓએ જૈન વિરુદ્ધ આરોપો મૂક્યાં.

આ દરમિયાન ઑનલાઇન સમાચાર વેબસાઇટ 'સ્ક્રૉલ'એ પોતાના એક લેખમાં લખ્યું કે જે સમયે મયંક તેમની સાથે કામ કરી રહ્યા હતા, ત્યારે તેમની વિરુદ્ધ જાતીય શોષણની ફરિયાદ થઈ હતી. 

ફરિયાદીઓએ ઔપચારિક ફરિયાદ કરવાને બદલે મયંકને લેખિત ચેતવણી આપીને છોડી મૂક્યાં હતાં.

બીબીસીએ જ્યારે આ આરોપો અંગે 'બિઝનેસ સ્ટાન્ડર્ડ' પાસેથી પ્રતિક્રિયા માગી તો તેમણે કહ્યું કે 'આ મુદ્દે અમારે જ્યારે કંઈક કહેવું હશે, ત્યારે જ કહીશું.'

ઑફિસમાં શોષણ

જપલીન પસરીચાએ બીબીસી સાથેની વાતચીતમાં જણાવ્યું કે તેમણે...\n\ntl;dr:
''મારા જાતીય શોષણ અંગે વાત કરવામાં મને કોઈ શરમ નથી આવતી. પણ, મને લાગે છે કે 'શું એ મારી ભૂલને કારણે થયું?' વાળો જે ભાવ, જે શરમ અને જે અપરાધબોધ હું અનુભવું છું, એને હું મારી અંદરથી બહાર કાઢી શકીશ. જેને શરમ આવવી જોઈએ એને સમાજ વચ્ચે લાવી શકીશ''